জিম করবেট
জিম করবেট (জুলাই ২৫, ১৮৭৫ - এপ্রিল ১৯, ১৯৫৫) জিম করবেট একজন ইংলিশ শিকারী। তবে জন্ম ভারতের কুমায়ুন অঞ্চলের নৈনিতাল শহরে। স্থানটি বর্তমানে উত্তরাখণ্ড রাজ্যে। তিনি নামকরা শিকারী ছাড়াও একজন বিখ্যাত পরিবেশবাদীও ছিলেন। তাঁর নামানুসারে ভারতের করবেট ন্যাশনাল পার্কের নামকরণ করা হয়।
উইলিয়াম কিড
ক্যাপ্টেন উইলিয়াম কিড হয় পৃথিবীর সবচেয়ে কুখ্যাত জলদস্যু ছিলেন অথবা তিনি সাম্রাজ্যবাদের ভুল সিদ্ধান্তের বলি একজন সফল প্রাইভেটিয়ার ছিলেন। তার চরিত্রের সঙ্গে আলোচিত কিংবদন্তি বা কাল্পনীক কাহিনী বাদে, তার নাম প্রমান করার জন্য এটিই যথেষ্ট যে, তিনি অতন্ত্য দক্ষ ও নিয়ম মেনে চলা একজন সৈনিক ছিলেন। কিড স্কটল্যান্ডের ড্যান্ডিতে ১৬৪৫ সালের জানুয়ারিতে জন্মগ্রহন করেন। শৈশবেই তিনি সমুদ্র বেছে নেন এবং শীঘ্রই তিনি নিজেকে একজন দক্ষ ও কঠোর পরিশ্রমী নাবিকে পরিণত করেন। উচ্চ আদালতের অ্যাডমিরালিটিতে তার জন্মসনদে ১৬৯৫ বা ১৬৯৪ এ তার বয়স ৪১ বলে ‍উল্লেখ করা হয়েছে। গবেষক ডেভিড ডবসন ১৬৫৪ সালে তার সনদ খুজে পান। তার পিতা ছিলেন ক্যাপ্টেন জন কিড যিনি সমুদ্রে হারিয়ে গিয়েছিলেন। স্থানীয় একটি প্রতিষ্ঠান তার পরিবারকে দেখাশোনা করত। দ্য পাইরেট হান্টার জীবনীতে (২০০২) রিচার্ড জ্যাক বলেন, কিড ড্যান্ডির বাসিন্দা ছিলেন। কিড গিনকের বাসিন্দা ছিলেন এই ধারণা ড. ডবসন বাতিল করে দেন। তিনি বলেন, এরকম কোন নথি পত্র খোঁজে পাওয়া যায়নি। এটাও ধারণা করা হয় যে তার পিতা চার্চ অফ স্কটল্যান্ডের মন্ত্রী ছিলেন, তবে এটিও প্রমানিত হয়নি। ঐ সময়কার গির্জার কোন নথি পত্রেই এরকম কোন তথ্য পাওয়া যায়নি। ধারণা করা হয় পরবর্তীতে কিড নিউ ইয়র্কে বসবাস করা শুরু করেন। তবে এরকমও তথ্য প্রচলিত যে, তিনি নিজে তার বিখ্যাত সমুদ্রাভিযান পরিচালনার পূর্বে, প্রথম দিকে একটি জলদস্যু জাহাজে নাবিকের সহকারী হিসেবে কিছুকাল কাজ করেছেন।